**ÅRSMØTE**

**Grenland Topphåndball**

**26.03.2025**



**Dagsorden**

1. Åpning/Konstituering

* Godkjenne stemmeberettige
* Godkjenne innkalling
* Godkjenne saksliste
* Godkjenne forretningsorden
* Velge dirigent
* Velge referent
* Velge 2 medlemmer til å underskrive protokoll

1. Beretning
2. Gruppeårsmeldinger
3. Fastsette medlemskontingent
4. Forslag
5. Regnskap
6. Budsjett
7. Organisasjonsplan
8. Valg

**Sak 2. Beretning**

**Styret har i denne perioden bestått av:**

**Leder:** Bjørnar Walmann

**Nestleder:** Wenche Jansen

**Kasserer:** Henny Cathrine Braarud

**Styremedlemmer:** Geir Friberg, Eriks Skogen, Andreas Bjørneboe, Erik Christoffersen

**Vara:** Morten Rønningen

**Andre ansvarlige:**

**Kontrollkomite:** Jan Kristian Rørvik, Øyvind Moen

**Vara:** Lill Ann Walmann

**Valgkomite:** Bjørn Skogen, Ine Evensen,Trude Nilsen Rønningen

**Vara:** Trine Gustavsen

**Styrets beretning**

Årsmøtet i 2024 ble avholdt 28.03.2024. Ekstraordinært årsmøte ble avholdt 03.06.2024

I perioden har det vært avholdt 12 styremøter. Styrets primæroppgave har også dette året vært å drifte Grenland Topphåndball videre på en sportslig og økonomisk god måte. Dette har styret lyktes med.

Økonomisk har det vært et utfordende år. Resultatet for 23/24 sesongen viste etter oppryddingen minus kr 172 000,-. Dette førte til at vi ble rødmerket av forbundet og krav om hyppige rapporteringer.

Her har det vært lagt ned betydelig arbeid for å rette opp det økonomiske resultatet.

Sesongen 2024/2025 har vært en sesong med varierende resultater. Men slik det ser ut nå vil vi beholde plassen i både 1. og 2.divisjon.

I august 2024 arrangerte vi 5 dager med håndballskole i Skienshallen. Dette var et veldig vellykket arrangement med 180 påmeldt. Ca. 30% av de påmeldte var førstegangs deltakere og flere av disse ønsket å fortsette i sine lokalmiljøer. Dette er en flott rekrutteringsarena og en sårt tiltrengt aktivitet. Våre unge instruktører har også fått mye erfaring med mange fine opplevelser med barn og unge.

Det er lov å snakke om **DET:** Et prosjekt startet av Grenland Topphåndball, med fokus på psykisk helse hos unge idrettsutøvere mellom 15 og 30 år. Vår visjon er å forhindre utenforskap og frafall blant ungdom i idretten, uavhengig av nivå.

Prosjektet er presentert for alle spillere i klubben og vi har hatt samlinger hvor fagpersoner vi har knyttet til oss har blitt presentert. Prosjektet er blitt lagt merke til utenfor Grenland og i oktober fikk vi besøk av TV2 som laget et flott innslag om dette.

I august 2024 arrangerte vi golfturnering, på Grenland & Omegn golfklubb til inntekt for prosjektet. Et vellykket arrangement med 100 påmeldte. Her fikk også våre sponsorer profilere seg.

Målet med prosjektet er å være den klubben i Norge som gjennom handling viser at vi forstår viktigheten av at alle i vår klubb har det bra.

Grenland Topphåndball har i dag 61 medlemmer.

Styret har bestått av en meget positiv gjeng som har hatt et godt og hyggelig samarbeid.

Styret vil gjerne takke alle spillere, foreldrekontakter, trenere og andre tillitsvalgte for innsatsen gjennom sesongen 2024/25.

**Årsberetning Sportslig utvalg**

**Sportslig utvalg har i denne perioden bestått av:**

**Leder:** Morten Rønningen

**Medlemmer:** Anstein Engravslia

Torbjørn Klingvall

Andreas Bjørneboe

Erik Skogen

Jan Kristian Rørvik

Grenland Topphåndball hadde for sesongen 24/25 lag i 1 div, 2 div og G20. Deltok også i NM senior og NM G20.

Laget bestod av 35 spillere da vi startet oppkjøring, men ble til 32 spillere ved sesongstart. Disse var fordelt med 17 stk. på elite og 15 stk. på rekrutt. Hovedtrener for Grenland Topphåndball er Anstein Engravslia, og rekrutt-trener er Ulf Torbjørn Klingvall.

Vi har hatt en varierende sesong nr. 2 i 1 div, men det ser ut til at vi beholder plassen. Rekruttene som i hovedsak har bestått av 07 årskullet har hatt en tøff men lærerik reise i 2.div. Selv om de ligger på nederste del av tabellen, ser det ut til at de vil beholde plassen. I G20 NM spilte vi oss frem til semifinale, her ble Haslum HK dessverre for sterke.

Det har vært en krevende sesong med mange skader. Men målsetningen med å beholde plassene i begge divisjoner, ser det ut til at vi skal klare.

**Årsberetning Grenland Topphåndball Elite 2024/25**

***Oppstart:***

Sesongoppkjøringen startet i mai med en tropp på 18 spillere (Aron forsvant til Island).

Troppen så bra ut med tanke på at vi hadde beholdt de fleste spillerne fra forrige sesong og forsterket med noen nye spillere. Dette var spillere fra rekrutt og Herman Thysted som kom fra Ryger Stavanger. Vi trente godt i oppkjøringsperioden, men vi slet med kontinuitet ifh til oppmøte/tilstedeværelse av ulike årsaker. Skader, ferier, jobb som årsaker. Disse årsakene har vært gjennomgående hele sesongen.

***Konkurransesesong:***

Sesongen har vært preget av varierende resultater. Gode prestasjoner i perioder, men poengmessig har vi ikke levert i forhold til målsetting. Ulike årsaker til dette, men skader har preget oss denne sesongen.

Per dags dato ser det ut som vi beholder plassen i 1 divisjon med 4 kamper igjen å spille.

***Hospitering/samarbeid med rekrutt:***

Hospitering har fungert bra. Flere unge spillere har både trent med elite og fått sin debut i 1. div. Spillere fra Elite har bidratt på rekrutt når det har vært behov ifh til kamper. Ser nå ut som rekruttlaget holder seg i 2 divisjon.

***Årsplan/periodeplan/ukeplan:***

Det har blitt laget planer for hele sesongen, periodeplaner og ukeplaner som har blitt lagt ut hver mandag. Vi har prøvd å optimalisere treningen ifh til kamper og belastning i samarbeid med Tobias Dreyer som er vår fysisk trener.

Utordringen har ikke vært planlegging eller om vi har hatt nok økter. Gjennomføringsevnen har ikke vært bra nok generelt som lag. Det er mitt ansvar som hovedtrener, men vanskelig å påvirke når noen spillere velger andre løsninger. Det har også vært vanskelig å sette tydelige grenser eller konsekvenser for da mister vi bare spillerne. Vi har byttet treningstid midt i sesong for å få flere på trening.

***Trener/Støtteapparat:***

Jeg Anstein Engravslia har vært hovedtrener sammen med Morten Rønningen.

Jan Kristian målvakts trener og Øystein Johansson som MF.

Disse har gjort en fantastisk jobb. I tillegg har Torbjørn Klingvall gjort en super jobb med rekrutt og hjulpet meg både med trening og kamper.

***Veien videre:***

Flere spillere gir seg etter sesongen noe de ga beskjed om tidlig. Nye spillere har også signert for klubben, så det er bra. Hvordan laget vil se ut neste sesong er fortsatt ikke på plass.

Uansett må det endres på treningskultur, gjennomføringsevne og prioriteringer hvis vi skal ta steget videre.

Takk til alle som har bidratt rundt laget både støtteapparat, spillere, foreldre og frivillige.

Mvh Anstein Engravslia

**Årsberetning 2024-25 GTH rekrutt**

***Innledning***Sesongen startet med en samling der spillere og foresatte fikk informasjon om klubbens ambisjoner, mål og forventninger til treneren. Treneren presenterte rammene og reglene for sitt arbeid, samt hvordan treningsopplegget skulle fungere med årsplaner, aktivitetsplaner (A-planer) og kommunikasjon via Spond.

Laget har bestått av 13 spillere. Tre spillere født i 2008 skulle trene to ganger i uken med rekruttlaget, men dette har dessverre ikke fungert som planlagt. I løpet av sesongen har Sean Risinggård, Vetle Garstad, Rasmus Bjørnstad og Ola Slåen kommet tilbake til trening og spill. Matias har trent med rekruttlaget, men spilt med Urædd i 3. divisjon.

Målsettingen har vært å jobbe prosessorientert og utviklingsfokusert, fremfor resultatorientert. Målet har vært å forberede spillerne systematisk på neste nivå, som krever mer prestasjon, kunnskap og ansvarsfølelse. I tillegg har vi vektlagt forståelsen av helheten i laget og viktigheten av å tilhøre en kollektiv idrett. "Å lære å trene" har vært en sentral del av arbeidet med gruppen.

Gruppen har vært liten, noe som har skapt utfordringer, spesielt med kun én målvakt. Likevel har god planlegging og støtte fra Jan Kristian og Vetle hjulpet oss å løse dette på en tilfredsstillende måte. En positiv utvikling er at flere spillere har vendt tilbake til laget etter å ha sluttet.

**Sportslig oppsummering  
*Divisjon 2:***   
Den unge troppen har tatt på seg et stort ansvar i Divisjon 2. De fikk erfare motstandernes tyngde, kraft og rutine, men med tålmodighet i treningsarbeidet har både ferdigheter og resultater forbedret seg. Per dags dato ser det ut til at GTH II beholder plassen i Divisjon 2, noe som er viktig for klubben.

***Juniorserien:***Intensjonen har vært at alle skal få spilletid. Laget fikk en tøff start på sesongen med fire tap og én seier, men fra midten av november har prestasjonene vært svært gode, med fem seire, én uavgjort og ett tap. Per dags dato gjenstår fire kamper av sesongen.

***G20 NM:***Laget nådde semifinalen i NM, der de tapte mot Haslum med 23-37. Dette er en imponerende prestasjon, gitt konkurransen og den korte treningstiden samlet sett.

Utviklingen av laget og gruppen har vært svært positiv. Forståelsen for trening har økt over tid. Teknisk og taktisk forståelse har også nådd nye nivåer. Det kollektive forsvaret og angrepsspillet har utviklet seg godt, og individuelt har duellteknikk og samarbeid i forsvar blitt markant bedre.

Den fysiske treningen ble i år overtatt av TK på grunn av ulike omstendigheter. De fysiske testresultatene kunne vært bedre, og dette representerer et stort utviklingspotensial foran neste sesong. Vi vil ha økt fokus på løfteteknikk og på å lære spillerne å presse seg mer i styrketreningen, med riktig belastning i form av sett, repetisjoner og prosent av maks styrke. Neste år vil det bli innført spesifikke kapasitetkrav for fysiske ferdigheter, tilpasset spillernes alder.

Statistikkføring under kamper må forbedres, og en dedikert person bør ha ansvar for dette både på hjemme- og bortekamper. Dette må gjennomføres kontinuerlig gjennom sesongen, slik at vi kan bruke dataene til analytiske formål. Når "My Game" ikke er tilgjengelig, bør kampene filmes av noen fra klubben for analyse i ettertid, slik at spillerne kan evaluere egne prestasjoner.

Laget har hatt ekstremt få skader, med kun én skade gjennom hele året – noe som er sjeldent. Dette skyldes trolig god treningsplanlegging, fornuftig restitusjon og skadeforebyggende oppvarmingsprogram før hver treningsøkt.

***Trening og utvikling***Treningsmengden og fokusområdene gjennom sesongen er basert på en periodisert årsplan, delt inn i sju perioder tilpasset konkurransekalenderen. Disse periodene er videre detaljert gjennom aktivitetsplaner (A-planer).

Gruppen har hatt svært høy treningsnærvær og stor lojalitet til de kollektive kravene som stilles i idretten.

Hver spiller har individuelle utviklingsområder å jobbe med, tilpasset idrettens arbeidskrav. Det er små variasjoner i potensialet for utvikling, men spillerne har ennå ikke nådd nivået hvor spesialisering bør settes inn. Individuell teknisk/taktisk trening vil starte etter den aktive hvileperioden (P1).

Laget deltok ikke på noen treningsleir i år, men gjennomførte en intensiv treningssamling på hjemmebane. Spillerne bodde hjemme, men spiste frokost og lunsj på Herkules klubbhus.

***Sosialt miljø og lagånd***Kameratskapet og lagånden har utviklet seg positivt gjennom sesongen. Respekten for hverandre og ulike synspunkter har styrket seg. Flere spillere engasjerer seg aktivt og bidrar med innspill både før, under og etter kamp.

Det ble arrangert en teambuilding-aktivitet for laget, samt en felles aktivitet med A- laget. Dette ble tatt godt imot av gruppen.

***Trenere og støtteapparat***Hovedtrener for laget har vært Torbjørn Klingvall. På reiser og kamper har Erik Skogen gjort en fremragende jobb. Jan-Kristian har hatt ansvar for målvakts treningen gjennom året. Foreldre har bidratt med kjøring til kamper, og en spesiell takk rettes til Guri Myhre for organisering og kommunikasjon med foresatte.

***Veien videre***Vi fortsetter å jobbe systematisk med nye planer. Nye spillere skal integreres og utvikles, mens de etablerte spillerne vil få større krav knyttet til fysisk trening. Klubben må ta en avgjørelse om deltakelse i Lerøy-serien.

I mai vil vi ha en felles samling om verdier, rammer og regler, samt målsettinger. Hvordan kan vi sammen skape et høypresterende system?

Takk til spillere, trenere, støtteapparat, foreldre og alle andre som har bidratt.

Torbjørn Klingvall

**Sak 4. Fastsette medlemskontingent**

**Sak 5. Forslag**

**Fastsettelse av treningsavgift**

Styret ber om fullmakt av årsmøte til å fastsette treningsavgift for sesongen 25/26.

**Sak 6. Regnskap**

**Sak 7. Budsjett**

**Sak 8. Organisasjonsplan**

**Sak 9. Valg**